Diari Oficial de la Generalitat Valenciana


Sumari del DOGV 4696, del 20-02-2004 (2004/1658)

RESOLUCIÓ d'11 febrer de 2004, de la Direcció General d'Administració Autonòmica, per la qual es convoca el concurs de mèrits núm. 09/2004, per a la provisió de llocs de treball de naturalesa funcionarial, sector administració general, grups A i A/B, caps de secció i nivells 24 de distintes conselleries.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4696

Data del DOGV
:   20-02-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/1658


Data del document
:   11-02-2004

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu
    * administració regional
    * ciència econòmica
    * professió jurídica
    * professió administrativa

RESOLUCIÓ d'11 febrer de 2004, de la Direcció General d'Administració Autonòmica, per la qual es convoca el concurs de mèrits núm. 09/2004, per a la provisió de llocs de treball de naturalesa funcionarial, sector administració general, grups A i A/B, caps de secció i nivells 24 de distintes conselleries. [2004/X1658]
  
Actualment, en l'administració del Govern Valencià, hi ha determinats llocs de treball de naturalesa funcionarial, sector administració general, grups A i A/B, caps de secció i nivells 24 de distintes conselleries i de provisió per concurs, inclosos en les relacions de llocs de treball vigents, aprovades per Resolució d'esta Direcció General de 2 de maig de 2003 (DOGV núm.4498 de 13 de maig del 2003), que estan vacants o proveïts de forma provisional.
  
Per tant, han de ser objecte de concurs per a la provisió ordinària i amb caràcter de destinació definitiva, entre funcionaris que reunisquen els requisits exigits i obtinguen la puntuació necessària.
  
L'elevat nombre de llocs de treball de caps de secció i nivells 24, de naturalesa funcionarial, sector administració general, objecte de convocatòria per a la provisió reglamentària, aconsella la publicació de 2 convocatòries.
  
D'altra banda, l'experiència adquirida en el desplegament dels processos anteriors amb convocatòries concurrents, fa necessari adoptar les mesures procedents per a facilitar la resolució dels concursos, tot tenint en compte l'exercici del dret d'opció que les bases reconeixen als participants adjudicataris de més d'un lloc en distintes convocatòries.
  
Esta resolució es dicta de conformitat amb el que disposen l'article 20 i concordants del Text Refós de la vigent Llei de la Funció Pública Valenciana; en els articles 19 a 25 del Reglament de Selecció, Provisió de Llocs de Treball i Carrera Administrativa, aprovat per Decret 33/1999 de 9 de març, del Govern Valencià, i en l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.
  
En conseqüència, fent ús de les facultats conferides per l'apartat 3 de l'article 18 del Reglament aprovat pel Decret 33/1999, abans esmentat, esta Direcció General resol:
  
Primer
  
Segons que preveu l'article 20.1.a) del Text Refós de la Llei de la Funció Pública Valenciana, es convoca el concurs per a la provisió dels llocs de treball de naturalesa funcionarial, sector administració general, grups A i A/B, caps de secció i nivells 24, els quals es relacionen a l'annex II d'esta resolució. Este concurs es desplegarà d'acord amb les bases següents:
  
Primera. Participants
  
1r. Els qui concursen han d'estar en possessió dels requisits exigits en la classificació dels llocs de treball que sol·liciten, i mantenir-los durant tot el procés, fins al dia de la presa de possessió. La participació en el concurs pot tindre caràcter voluntari o forçós:
  
A) Poden participar amb caràcter voluntari:
  
1) Per als llocs de treball: 19960 i 20625.
  
Els funcionaris de carrera del grup A i B, sector administració general, de l'administració del Govern Valencià i d'altres administracions públiques.
  
2) Per a la resta de llocs de treball objecte de la present convocatòria:
  
Els funcionaris de carrera del grup A i B, sector administració general, de l'administració del Govern Valencià i de les corporacions locals de la Comunitat Valenciana, que hagen sigut seleccionats pel sistema previst en l'article 10.1 del Text Refós de la Llei de la Funció Pública Valenciana.
  
El personal amb destinació definitiva haurà d'haver romàs un mínim de dos anys en el seu lloc de treball, excepte en els supòsits assenyalats en l'apartat 6 de l'article 20 de la Llei de la Funció Pública Valenciana.
  
El personal en excedència voluntària per interés particular, haurà d'haver romàs un mínim de dos anys en dita situació, d'acord amb el que disposa l'apartat 1.B) de l'article 37 de la Llei de la Funció Pública Valenciana.
  
B) Participaran amb caràcter forçós:
  
1) Els funcionaris de carrera del grup A i B, sector administració general, de l'administració del Govern Valencià en situació d'excedència forçosa, i també els suspensos que hagen complit el període de suspensió.
  
2) Els funcionaris de carrera de l'administració del Govern Valencià del mateix grup i sector a què es referix l'apartat anterior i que estiguen adscrits amb destinació provisional a algun dels llocs convocats en esta resolució. En el cas que este personal no obtinga cap lloc en la present convocatòria, i en el concurs siga proveït el lloc al qual estiga adscrit, quedarà sense destinació i a disposició de la Sotssecretaria de la Conselleria en la qual prestava els servicis, conforme amb l'article 52.2 de la Llei de la Funció Pública Valenciana.
  
2n. Tot el personal a què fa referència l'anterior apartat B).1) que no prenga part en l'actual concurs, serà declarat en la situació d'excedència voluntària.
  
Segona. Presentació de sol·licituds
  
Els qui concursen hauran de presentar la seua ?sol·licitud de participació- en esta convocatòria d'acord amb el model que serà facilitat a les oficines públiques indicades a l'annex I.
  
Igualment, presentaran un únic exemplar del model de ?sol·licitud de destinació- per a esta convocatòria i per a la convocatòria 08/2004, en el qual hauran de fer constar, per orde de prioritat, tots els llocs de treball que sol·liciten en ambdues convocatòries, de forma conjunta. Esta ?sol·licitud de destinació?, en la qual s'indicarà com a núm. de convocatòria el 00/00, s'adjuntarà únicament a una de les dues sol·licituds de participació en les convocatòries 08/2004 i 09/2004, indistintament.
  
Les sol·licituds s'hauran de presentar en el termini de 20 dies hàbils comptats des de l'endemà de la publicació d'esta convocatòria en el Diari Oficial de la Generalitat Valenciana, en el Registre General de la Conselleria de Justícia i Administracions Públiques, C/ Historiador Chabàs núm. 2, 46789-València, en els registres dels servicis centrals i territorials de les distintes Conselleries o en les altres oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A la sol·licitud de participació s'adjuntarà la documentació, degudament compulsada, justificativa dels mèrits que s'al·leguen, en el cas que no consten en el Registre de Personal de la Direcció General d'Administració Autonòmica. S'entendran al·legats els mèrits que ja estiguen inscrits en el registre i que s'hagen de valorar d'acord amb la convocatòria, sense necessitat d'aportar els documents corresponents. Per tal de facilitar la gestió del procediment, la documentació aportada s'haurà de presentar en el mateix orde en què estan relacionats els apartats del barem indicat en la base quarta.
  
Igualment, dins del termini de presentació de sol·licituds, s'adjuntarà una memòria per a cadascun dels llocs sol·licitats, el contingut de la qual s'haurà d'adaptar a allò que disposa l'article 6, apartat D, de l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits, i també a allò indicat en la base quarta d'esta convocatòria.
  
La no presentació de la memòria en el termini indicat, suposarà l'exclusió del participant en el lloc a què es referisca.
  
Tercera. Llocs de treball a sol·licitar
  
A) Els participants amb caràcter voluntari podran sol·licitar, per orde de preferència, els llocs de treball relacionats a l'annex II per als quals acomplisquen els requisits exigits.
  
B) Els participants amb caràcter obligatori citats en la base primera apartat B.1 hauran de sol·licitar, per orde de preferència, tots els llocs de treball relacionats a l'annex II, per als quals acompliquen els requisits exigits.
  
C) Els participants amb caràcter obligatori citats en la base primera apartat B.2 hauran de sol·licitar, com a mínim, el lloc de treball que ocupen, segons que disposa l'article 45.3 de la Llei de la Funció Pública Valenciana.
  
Quarta. Barem de mèrits
  
1r. De conformitat amb el que disposa l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball, la valoració dels mèrits dels concursants es realitzarà d'acord amb el que establix la base següent:
  
A) Antiguitat i grau
  
1) Antiguitat: serà valorada a raó de 0,05 punts per cada mes complet de servicis en actiu en les distintes administracions públiques, fins a un màxim de 9 punts. A l'efecte també seran computats els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'administració Pública.
  
2) Grau: el grau personal consolidat pels aspirants serà valorat en la forma següent:
  
a) Grau consolidat inferior al del lloc sol·licitat: 1 punt.
  
b) Grau consolidat igual o superior al del lloc sol·licitat: 2 punts.
  
La puntuació màxima possible a obtindre en l'apartat A és, en conseqüència, d'11 punts.
  
B) Formació
  
1) Titulació acadèmica:
  
Per qualsevol títol acadèmic oficial de nivell igual o superior a l'exigit per a l'exercici del lloc de treball a proveir, amb exclusió del que calga per a l'accés al lloc: 1,5 punts per títol, fins a un màxim de 3 punts. Només seran puntuats el títol o títols de major nivell, i s'entendran compreses aquelles altres titulacions necessàriament prèvies a l'obtenció del nivell superior. En el cas que el lloc estiga adscrit a dos grups de titulació, es considerarà com a exigida la titulació corresponent al grup superior.
  
2) Cursos de formació i perfeccionament:
  
Seran valorats els cursos de formació i perfeccionament de duració igual o superior a 15 hores que hagen sigut cursats o impartits per la persona interessada i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts i d'acord amb l'escala següent:
  
a) De 100 o més hores: 2,00 punts
  
b) De 75 o més hores: 1,50 punts
  
c) De 50 o més hores: 1,00 punts
  
d) De 25 o més hores: 0,50 punts
  
e) De 15 o més hores: 0,20 punts
  
Mai no seran puntuats en l'apartat actual ni en l'anterior els cursos de valencià i d'idiomes, ni els cursos que pentanyen a una carrera universitària, cursos de doctorat i els dels diferents instituts de les universitats quan formen part del pla d'estudis del Centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
En el supòsit de cursos impartits, seran valorats una única vegada, i no seran susceptibles de ser valorades les edicions successives d'un mateix curs.
  
3) Valencià:
  
El coneixement del valencià serà valorat fins a un màxim de 3 punts, amb l'acreditació prèvia d'estar en possessió del certificat expedit o homologat per la Junta Qualificadora de Coneixements de Valencià, d'acord amb l'escala següent:
  
a) Coneixement oral: 0,75 punts.
  
b) Grau elemental: 1 punt.
  
c) Grau mitjà: 2 punts.
  
d) Grau superior: 3 punts.
  
La valoració del coneixement del valencià s'efectuarà puntuant exclusivament el nivell més alt obtingut, sempre que no constituïsca un requisit del lloc degudament establit en la classificació, i en este últim cas serà valorada exclusivament la possessió de major nivell del requerit, a raó d'un punt per cada nivell que supere l'exigit en la classificació.
  
4) Idiomes comunitaris:
  
Fins a un màxim de 2 punts, a raó de 0,40 punts per curs o la seua equivalència si es tracta de cicles d'escola oficial d'idiomes, i també 0,40 punts per cada 12 crèdits d'idioma comunitari, corresponents al títol oficial expedit per la universitat, de llicenciatura en les distintes filologies, o de mestre: especialitat de llengua estrangera, sempre que no es tracte del títol que ha servit per a pertànyer al respectiu grup de titulació, i que no haja sigut objecte de valoració per l'apartat de formació.
  
La puntuació màxima possible a obtindre en l'actual apartat B) és, en conseqüència, d'11 punts.
  
C) Mèrits específics: serà valorada l'experiència com a funcionari de carrera en l'exercici de llocs de treball, d'acord amb els apartats següents:
  
1) En concepte d'experiència en l'exercici de llocs amb funcions iguals o semblants, serà valorat l'exercici de llocs que, entre les seues funcions incloguen les de cap o direcció i tinguen assignat un complement de destinació de nivell igual o superior al dels llocs convocats, a raó de 0,15 punts per mes complet de servicis, fins a un màxim de 3 punts.
  
A l'efecte únic d'esta convocatòria, s'entendrà que els llocs de caps de secció o equivalents sempre han tingut assignat el nivell de complement de destinació que en l'actualitat figura com a classificat.
  
2) En concepte d'experiència en l'exercici de llocs amb nivell de responsabilitat igual o superior, serà valorat l'exercici de llocs sense direcció, amb complement de destinació igual o superior al dels llocs convocats, a raó de 0,10 punts per mes complet de servicis, fins a un màxim d'1,5 punts.
  
Igualment, s'ha d'entendre a l'efecte exclusiu d'esta convocatòria, que el personal participant i tots els llocs de treball la naturalesa dels quals haja sigut modificada en virtut dels processos legals d'adaptació, han tingut sempre la naturalesa jurídica que tenen en l'actualitat.
  
La puntuació màxima possible a obtindre en el present apartat C) és de 3 punts.
  
D) Entrevista: l'entrevista tindrà caràcter preceptiu, el fet de no presentar-se el participant suposarà la seua exclusió del lloc a què es referisca.
  
El resultat de l'entrevista serà valorat amb un màxim de 3 punts, i versarà sobre el contingut d'una memòria elaborada d'acord amb el que indica l'article 6t) apartat D) de l'Orde de 20 de gener de 2000, per la qual s'aproven els barems generals d'aplicació als concursos de mèrits, i l'extensió màxima de la qual no podrà ultrapassar dels 15 folis. Les funcions assignades a cada lloc de treball d'acord amb la seua classificació, s'inclouen a l'annex II d'esta convocatòria.
  
2n. La puntuació màxima possible a obtindre per tots els apartats és de 28 punts.
  
3r. En cas d'empat s'adjudicarà el lloc al concursant que haja obtingut major puntuació en l'apartat de formació; si esta puntuació fóra també igual, llavors es considerarà l'obtinguda per l'antiguitat i el grau, i, finalment, els mèrits específics. Cas de persistir l'empat, s'adjudicarà per sorteig.
  
Cinquena. Puntuació mínima
  
Per a obtindre l'adjudicació d'un dels llocs cal aconseguir un mínim de 5 punts.
  
Sisena. Valoració de mèrits
  
Únicament es tindran en compte els mèrits al·legats i obtinguts, o en condicions d'obtindre, abans de finalitzar el termini de presentació de sol·licituds per a participar en este concurs.
  
Els mèrits seran valorats per una Comissió de Valoració, la composició de la qual s'indica en l'apartat segon de la present resolució.
  
Setena. Adjudicació de destinacions
  
L'adjudicació de destinacions es farà segons l'orde de la puntuació que s'haja obtingut per aplicació del barem assenyalat en la base quarta.
  
La Comissió de Valoració, immediatament abans de redactar la proposta de resolució, posarà de manifest a les persones interessades les puntuacions assignades en les distintes fases de valoració del concurs, i també els llocs adjudicats, mitjançant la publicació al tauler d'anuncis dels servicis centrals de la Conselleria de Justícia i Administracions Públiques al carrer Miquelet, núm. 5 de València, i als taulers d'anuncis de les direccions territorials de la Conselleria a Alacant (C/ Doctor Gadea, núm. 10, 2a) i a Castelló (C/ Major, núm. 78), i en la pàgina web d'esta Direcció General: http://www.cjap.gva.es/ (apartat Centres Directius: Direcció General d'Administració Autonòmica/Enllaços/Provisió de Llocs).
  
En l'anunci corresponent es concedirà un termini de 10 dies hàbils, a comptar des de l'endemà de l'exposició, perquè les persones interessades puguen al·legar i, si és procedent, justificar el que estimen pertinent davant de la Comissió de Valoració.
  
Una vegada redactada per la Comissió de Valoració la proposta de resolució, amb les al·legacions i justificacions presentades, tant si han sigut estimades com desestimades, serà elevada a la Direcció General d'Administració Autonòmica per a la publicació en el DOGV, la qual servirà de notificació a les persones interessades. Per a l'adjudicació definitiva de les destinacions s'haurà tingut en compte l'orde conjunt de prioritat manifestat pel participant entre els llocs d'ambdues convocatòries, d'acord amb el que indica la base segona.
  
Vuitena. Resolució del concurs
  
El present concurs serà resolt per la Direcció General d'Administració Autonòmica de la Conselleria de Justícia i Administracions Públiques, simultàniament amb el concurs de mèrits núm.08/2004, en un termini no superior a 6 mesos, comptats des de l'endemà de la data d'acabament del termini de presentació d'instàncies.
  
Novena. Desistiment, renúncia i sol·licitud condicionada
  
1) Desistiment: els concursants voluntaris podran desistir de la seua petició dins del termini de presentació d'instàncies. Transcorregut el termini indicat, no s'acceptarà cap desistiment, per la qual cosa les persones participants en el concurs queden vinculades a les seues sol·licituds i al resultat del concurs; sense perjuí del que s'indica en l'apartat 3 d'esta mateixa base.
  
2) Renúncia: no produirà cap efecte la renúncia de la destinació adjudicada en este concurs, tret que amb anterioritat a l'acabament del termini de possessió, excloses les pròrrogues que eventualment s'acorden, les persones interessades obtinguen una altra destinació per resolució d'una altra convocatòria concurrent, tant de concurs com de lliure designació, distinta de la citada convocatòria 08/2004, i en este cas podran optar per una de les destinacions adjudicades, mitjançant escrit dirigit a la Direcció General d'Administració Autonòmica, dins del termini de possessió, i s'entendrà que renúncia a la resta de llocs adjudicats, per als quals serà designat el candidat següent per orde de puntuació.
  
A l'efecte, s'entén per convocatòries concurrents les que en la data d'acabament del termini de presentació d'instàncies d'alguna d'elles, no s'haguera publicat la resolució d'una altra.
  
3) Sol·licitud condicionada: d'acord amb el que preveu l'article 23.3) del Reglament de Selecció, Provisió de Llocs de Treball i Carrera Administrativa, aprovat per Decret 33/1999, de 9 de març, del Govern Valencià, per raons de convivència, la qual haurà de quedar acreditada en les actuacions, els qui participen en el concurs podran condicionar les seues respectives peticions de vacants per a un determinat municipi, al fet que també obtinguen destinació en este concurs i en el mateix municipi, els concursants amb els qui convisquen.
  
En el supòsit d'unions de fet, la convivència haurà d'acreditar-se mitjançant el certificat de la inscripció en el Registre d'Unions de Fet de la Comunitat Valenciana o en qualsevol altre Registre Oficial d'Unions de Fet.
  
La sol·licitud condicionada d'un o diversos llocs ha de formular-se necessàriament de manera expressa, en la instància de participació en el concurs, amb identificació de la persona i municipi de destinació al qual es condiciona la sol·licitud. Quan els sol·licitants no puguen obtindre destinació en el mateix municipi al qual hagen condicionat la seua petició, se'ls tindrà per desistits, sense perjuí del que corresponga respecte d'altres peticions de destinació que hagen pogut formular.
  
Deu. Cessament i presa de possessió
  
En la resolució del concurs s'indicarà allò procedent en relació amb els cessament i les preses de possessió dels llocs de treball que s'hagen de formalitzar com a conseqüència d'aquell.
  
Segon
  
La Comissió de Valoració del present concurs estarà formada pels membres següents:
  
Titulars
  
Presidenta:
  
- Julia García Torán, cap de l'Àrea de Recursos Humans de la Conselleria de sanitat.
  
Vocals
  
- Marisa Viciano Aguirre, cap del Servici de Gestió Administrativa de la Conselleria de Benestar Social.
  
- Graciela Mateu Pascual, cap del Servici de Personal Administratiu i Laboral de la Conselleria de Cultura, Educació i Esport.
  
- Antonio Ricart Rodrigo, cap del Servici de Gestió Administrativa i Assistència Jurídica de la Conselleria de Presidència.
  
- Juan Valea López, cap del Programa de Cooperació Comercial de la Conselleria d'Indústria, Comerç i Turisme.
  
- Un representant del sindicat CCOO. No designat.
  
- José Vicente Felip Bardoll, representant del sindicat UGT.
  
- Un representant del sindicat IGEVA. No designat.
  
- Nicolás Sánchez García, representant del sindicat CSIF.
  
- José Antonio Candil Serrano, representant del sindicat STAPV-IV.
  
Vocal-secretària:
  
- Teresa Carrasco Mateu, cap del Gabinet de Reglamentació i Inspecció de la Conselleria d'Indústria Comerç i Turisme.
  
Suplents
  
President:
  
- Mauro Guillen Grech, cap de l'Àrea de Publicacions de la Conselleria de Presidència.
  
Vocals:
  
- Cristóbal Gil Cebrián, cap de la Secció de Coordinació de Programes de l'Institut Valencià de la Joventut.
  
- Amparo Clérigues Belloch, cap del Servici de Gestió i Règim Jurídic de Personal Docent de la Conselleria de Cultura, Educació i Esport.
  
- Carmen de Rosa Torner, cap de l'Àrea de Residus de la Conselleria de Territori i Habitatge.
  
- Sílvia Roman Guia. Cap de la Secció II Expropiacions de la Conselleria d'Infraestructures i Transports.
  
- Un representant del sindicat CCOO. No designat.
  
- Antonio Aguilar Valenzuela, representant del sindicat UGT.
  
- Un representant del sindicat IGEVA.. No designat.
  
- Luis Cartagena Rodríguez, representant del sindicat CSIF.
  
- Josep Francesc Nogués i Quixal, representant del sindicat de STAPV-IV.
  
Vocal-secretari:
  
- José Luís Sanchís Oliver, cap del Servici de Gestió Pressupostària de la Conselleria de Sanitat.
  
La Comissió de Valoració podrà sol·licitar de la Direcció General d'Administració Autonòmica la designació d'experts que, com a assessors, actuaran amb veu però sense vot.
  
El funcionament de la Comissió de Valoració s'ajustarà a allò previst en el Reglament de Selecció, Provisió de Llocs de Treball i Carrera Administrativa del Personal,comprés en l'àmbit d'aplicació de la Llei de la Funció Pública Valenciana, aprovat per Decret núm. 33/1999, de 9 de març, del Govern Valencià (DOGV núm. 3477, de 20 d'abril) i al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
  
Tercer
  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i també dels articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant l'òrgan que ha dictat esta resolució, en el termini d'un mes a comptar des de l'endemà de la publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar des de l'endemà de la publicació de la present resolució.
  
València, 11 de febrer de 2004.- El director general d'Administració Autonòmica: Enrique de Francisco Enciso.
  
ANNEX I
  
(Oficines Públiques)
  
ALACANT
  
- Direcció Territorial de la Conselleria de Justícia i Administracions Públiques.
  
Avinguda Doctor Gadea núm. 10, 2n
  
03191 ALACANT
  
Telèfon PROP 96/593 40 00/35922
  
FAX 96/5935378
  
CASTELLÓ
  
- Direcció Territorial de la Conselleria de Justícia i Administracions Públiques.
  
Carrer Major núm. 78
  
12037 CASTELLÓ DE LA PLANA
  
Telèfon 964/35 82 37
  
Telèfon PROP 964/35 80 00
  
FAX 964/35 80 66
  
VALÈNCIA
  
- Registre General de la Conselleria de Justícia i Administracions Públiques.
  
Carrer Historiador Chabàs, núm. 2
  
46656 VALÈNCIA
  
Telèfon PROP 96/386 60 00
  
- Oficina PROP
  
C/ Miquelet núm. 5
  
46645 VALÈNCIA
  
Telèfon PROP 96/386 60 00